CELEX: 32019D1205(01)
Language: mt
Date: 2019-12-04 00:00:00
Title: Deċiżjoni tal-Kunsill tal-4 ta’ Diċembru 2019 li taħtar tliet membri u tliet supplenti tal-Bord Amministrattiv tal-Aġenzija tal-Unjoni Ewropea għall-Kooperazzjoni tar-Regolaturi tal-Enerġija2019/C 409/04

5.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 409/50
               
            
         DEĊIŻJONI TAL-KUNSILL
         tal-4 ta’ Diċembru 2019
         li taħtar tliet membri u tliet supplenti tal-Bord Amministrattiv tal-Aġenzija tal-Unjoni Ewropea għall-Kooperazzjoni tar-Regolaturi tal-Enerġija
         (2019/C 409/04)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (UE) 2019/942 tal-Parlament Ewropew u tal-Kunsill tal-5 ta’ Ġunju 2019 li jistabbilixxi Aġenzija tal-Unjoni Ewropea għall-Kooperazzjoni tar-Regolaturi tal-Enerġija (1), u b’mod partikolari l-Artikolu 18 tiegħu,
         Billi:
         
                     (1)
                  
                  
                     Ir-Regolament (UE) 2019/942 jipprevedi li l-Kunsill jaħtar ħames membri u s-supplenti tagħhom fil-Bord Amministrattiv tal-Aġenzija tal-Unjoni Ewropea għall-Kooperazzjoni tar-Regolaturi tal-Enerġija (ACER) (il-“Bord Amministrattiv”).
                  
               
                     (2)
                  
                  
                     Skont ir-Regolament (UE) 2019/942, membru tal-Bord Amministrattiv ma jistax ikun membru tal-Bord tar-Regolaturi tal-ACER, u l-membri tal-Bord Amministrattiv għandhom jaġixxu b’mod indipendenti u objettiv fl-interess tal-Unjoni kollha kemm hi.
                  
               
                     (3)
                  
                  
                     Minħabba l-iskadenza tal-mandat ta’ tliet membri u żewġ supplenti tal-Bord Amministrattiv maħtur mill-Kunsill, jenħtieġ li jsiru ħatriet ġodda biex jissostitwixxuhom. Barra minn hekk, peress li kandidat li bħalissa jaġixxi bħala supplenti għandu jinħatar mill-ġdid għal perijodu ta’ erba’ snin, jenħtieġ li jinħatar supplenti ieħor biex iwettaq il-mandat attwali ta’ dak il-kandidat għall-bqija tal-mandat tiegħu,
                  
               ADOTTA DIN ID-DEĊIŻJONI:
         
            Artikolu 1
            Il-persuni li ġejjin għandhom jinħatru bħala membri tal-Bord Amministrattiv għal perijodu ta’ erba’ snin mit-28 ta’ Jannar 2020:
            
                        —
                     
                     
                        is-Sur Michel THIOLLIÈRE, Franza,
                     
                  
                        —
                     
                     
                        is-Sur Bogdan Marius CHIRIȚOIU, ir-Rumanija,
                     
                  
                        —
                     
                     
                        is-Sinjura Karin LUNNING, l-Iżvezja.
                     
                  
         
            Artikolu 2
            Il-persuni li ġejjin għandhom jinħatru bħala membri supplenti tal-Bord Amministrattiv għal perijodu ta’ erba’ snin mit-28 ta’ Jannar 2020:
            
                        —
                     
                     
                        is-Sur Zhencho Donchev STANKOV, il-Bulgarija,
                     
                  
                        —
                     
                     
                        is-Sur Paweł PIKUS, il-Polonja.
                     
                  
         
            Artikolu 3
            Il-persuna li ġejja għandha tinħatar bħala membru supplenti tal-Bord Amministrattiv għal perijodu ta’ sentejn mit-28 ta’ Jannar 2020 biex tissostitwixxi l-membru supplenti attwali, is-Sur Pikus:
            
                        —
                     
                     
                        is-Sur Václav BARTUŠKA, iċ-Ċekja.
                     
                  
         
            Artikolu 4
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, l-4 ta’ Diċembru 2019.
            
               
                  Għall-Kunsill
               
               
                  Il-President
               
               H. KOSONEN
            
         
         
            (1)  ĠU L 158, 14.6.2019, p. 22.